Mutane miliyan 150 ke amfani da harshen Hausa wajen magana a fadin Duniya ▷ Legit.ng
Mutane miliyan 150 ke amfani da harshen Hausa wajen magana a fadin Duniya
2 months ago 2249 views by Muhammad Auwal
Sakamakon wani sabon bincike da cibiyar spectator index ta yi ya nuna harshen Hausa na daga cikin harsunan Duniya da suka fi samun karbuwa a tsakanin al’ummomin Duniya.
Jaridar Herald ta ruwaito harshen Hausa wanda aka fi amfani da shi a yankin Arewacin Najeriya ne harshen a goma sha daya a jerin mukamai na harsunan da jama’a suka fi amfani dasu.
KU KARANTA: Jigo a jam’iyyar PDP ya gamu da ajalinsa a hannun yan bindiga a jihar Adamawa
Majiyar Legit.ng ta ruwaito binciken cibiyar spectator ya bayyana cewar akwai masu amfan da harshen Hausa miliyan 150 a duk fadin Duniya, hakan ya nuna harshen Hausa ya zarce harshen Punjabi da miliyan biyu, kuma yayi ma harshen Jamusanci zarra da milian 21.
Haka zalika alkalumman da binciken ya fitar ya tabbatar da cewr harshen Hausa tayi ma abokiyar takararta a nahiyar Afirka, Swahili zarra da akalla mutane miliyan 47.
Sai dai bincike yace harshen mandarin ne harshe mafi yawan jama’an dake amfani da shi, wanda mafi yawancin masu amfani da wannan harshen sune al’ummar kasar China, akwai mutane biliyan daya da miliyan casa’in dake furta wannan harshen.
Ga jerin manyan harsunan na Duniya tare da adadin jama’an dake amfani da harsunan a adadin miliyoyi:
Mandarin miliyan 1090
Turanci miliyan 983
Hindustani miliyan 544
Spaniya miliyan 527
Larabci miliyan 422
Malay miliyan 281
Rasha miliyan 267
Bengali miliyan 261
Portuguese miliyan 229
Faransanci miliyan 229
Hausa miliyan 150
Punjabi miliyan 148
Jamusanci miliyan 129
Japanese miliyan 129
Parisanci miliyan 121
Swahili miliyan 107
Telugu miliyan 92
A wani labarin kuma a cikin makonni biyu da suka gabata ne aka yi bikin ranar Haura karo na hudu a shafukan yanar gizo, inda aka bukaci duk wani bahaushe ma’abocin kafafen sadarwar zamani da yayi amfani da harshen Hausa wajen rubuce rubucensa.
Hausa NewsArewaKasashen Duniya
Army ranks Buhari sign Peace Corps bill Big brother naija voting poll Civic education Richest musician in the world
A cikin shekara 1: An samu rahoton cikin shege 1,371,000 a Nigeria
3 hours ago 904 views
Majalisar dokoki zata bi ta kan Buhari akan kudirin gyara zabe – Dan takaran shugaban kasa a PDP